Den nordjyske virksomhed, Migatronic, svejser derudaf. Tirsdag præsenterede selskabet et rekordregnskab, og nu sætter de alt ind på at eksportere endnu mere til Kina

Der har været godt gang i produktionen og salget af svejsemaskiner for svejseproducenten Migatronic i 2006. Omsætningen runder ikke mindre end 357 millioner kroner - det er 20 pct. mere end året før, hvor Migatronic svejsede sig til 296 millioner i omsætning. De goder tider for svejseproducenten kunne have været endnu bedre. Migatronics indiske datterselskab har nemlig ikke kørt som forventet, fordi Indien i sig selv er et svært marked. Fremtiden er dog mere end sikret. Virksomheden satser i stor grad på det kinesiske marked, hvor de har har indgået et samarbejde med den kinesiske koncern Weida, en af Kinas største leverandører af automatiserede svejseløsninger. Det til trods, så blev det samlede overskud på bundlinien på 14 millioner kroner mod resultatet året før på 8, 7 millioner kroner. I 2007 forventer Migatronic en stigning i omsætningen på 15 pct.